Sociálne vplyvy -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť

Sociálne vplyvy predkladaného materiálu -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť	
4.1. Identifikujte vplyv na hospodárenie   domácností a špecifikujte ovplyvnené skupiny domácností, ktoré budú pozitívne/negatívne ovplyvnené.   	1)	Zavedenie minimálneho dôchodku bude mať pozitívny vplyv na určitú časť poberateľov dôchodkových dávok, ak dovŕšili dôchodkový vek, získali najmenej 30 kvalifikovaných rokov dôchodkového poistenia a ich suma dôchodku alebo úhrn súm dôchodkov nedosahuje úroveň ustanovenú návrhom zákona.   
2)	Vplyvom zavedenia vyrovnávacieho príplatku možno očakávať pozitívny vplyv na príjem určitej časti osôb poberajúcich dôchodok zo SR a ČR.
3)	Rozšírenie okruhu poistencov štátu na dôchodkové poistenie o osoby spadajúce pod program na ochranu svedkov môže mať pozitívny vplyv na ich budúce dôchodkové nároky. 	
Kvantifikujte: 	1) Pohľad na vplyv zavedenia minimálneho dôchodku na poberateľov dôchodkových dávok s určitým počtom rokov dôchodkového poistenia a sumou dôchodku poskytuje tabuľka č. 1. Očakáva sa nasledovný počet dotknutých poberateľov dôchodkových dávok, ktorí budú pokrytí minimálnym dôchodkom:
•	75 392 v roku 2015 (z toho 52 132 poberateľov dosiahlo obdobie dôchodkového poistenia od 30 do 39 rokov a 23 260 poberateľov 40 a viac rokov), 
•	72 147 v roku 2016, 
•	68 902 v roku 2017. 
Zároveň sa očakáva, že zavedenie minimálneho dôchodku bude mať vplyv na zníženie poskytovanej pomoci v hmotnej núdzi u cca 3 200 osôb z dôvodu zvýšenia ich dôchodkového príjmu. Tabuľka č. 2 obsahuje navrhované sumy minimálneho dôchodku pre rok 2015.
2) Predpokladaný počet dotknutých osôb je 916 s predpokladanou priemernou mesačnou sumou vyrovnávacieho príplatku 95,5 eura.
3) V roku 2015 a aj v ďalších rokoch sa predpokladá 10 osôb spadajúcich pod program na ochranu svedkov, za ktoré štát bude platiť poistné na dôchodkové poistenie a príspevky na starobné dôchodkové sporenie.	
•	Rast alebo pokles príjmov/výdavkov            na priemerného obyvateľa		
•	Rast alebo pokles príjmov/výdavkov                  za jednotlivé ovplyvnené  skupiny domácností
•	Celkový počet obyvateľstva/domácností ovplyvnených predkladaným materiálom		
		
4.2. Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva.	Uľahčí sa prístup k minimálnemu príjmu pre poberateľov dôchodkových dávok, lebo podstatnej časti ho bude priznávať a vyplácať už len jedna inštitúcia – Sociálna poisťovňa. Návrhom zákona sa zamedzí negatívnemu vplyvu na dôchodkové nároky získané počas existencie  Československej republiky, ku ktorému mohlo prísť práve rozdelením Československej republiky, po splnení zákonom ustanovených podmienok.	

4.3.  Zhodnoťte vplyv na rovnosť príležitostí:

Zhodnoťte vplyv na rodovú rovnosť.
	
Zavedenie minimálneho dôchodku bude mať pozitívny vplyv na rodovú rovnosť a rovnosť príležitosti z dôvodu, že počet poberateliek dôchodkových dávok je takmer 1,8 krát vyšší ako poberateľov a priemerné sumy dôchodkových dávok žien sú v priemere nižšie ako u mužov, t. z., že sú výraznejšie zastúpené v nižších pásmach dôchodkov. Z uvedeného dôvodu je možné konštatovať, že práve dôchodky žien budú vo väčšej miere podliehať zvýšeniu do úrovne minimálneho dôchodku.  	
4.4. Zhodnoťte vplyvy na zamestnanosť.

Aké sú  vplyvy na zamestnanosť ?
Ktoré skupiny zamestnancov budú ohrozené schválením predkladaného materiálu ?
Hrozí v prípade schválenia predkladaného materiálu hromadné prepúšťanie ?	Návrh zákona nemá vplyv na zamestnanosť v Slovenskej republike. 

Tabuľka č. 1      									                   v eur
Počet kvalifikovaných rokov dôchodkového poistenia	Mesačná suma dôchodku	Súčasný mesačný príjem =  suma dôchodku a doplatok z hmotnej núdze*	Navrhovaná mesačná suma minimálneho dôchodku pre rok 2015 	Rozdiel v prípade, že osoba je v súčasnosti poberateľom hmotnej núdze	Rozdiel v prípade, že osoba nie je v súčasnosti poberateľom hmotnej núdze	
30	250,0	255,5	269,5	14,0	19,5	
35	265,0	273,3	289,3	16,0	24,3	
40	285,0	294,5	311,1	16,6	26,1	
45	305,0	317,8	340,8	23,0	35,8	
* Vychádza sa z legislatívneho stavu pre oblasť pomoci v hmotnej núdzi účinného k 1. decembru 2014. Osoba je posudzovaná ako jednotlivec a má nárok na príspevok na bývanie. 

      Tabuľka č. 2
Počet kvalifikovaných rokov dôchodkového poistenia	Násobok  životného  minima  pre určenie minimálneho dôchodku	Mesačná suma minimálneho dôchodku pre rok 2015 (v eur)	
30	1,360	269,5	
31	1,380	273,4	
32	1,400	277,4	
33	1,420	281,3	
34	1,440	285,3	
35	1,460	289,3	
36	1,480	293,2	
37	1,500	297,2	
38	1,520	301,1	
39	1,540	305,1	
40	1,570	311,1	
41	1,600	317,0	
42	1,630	322,9	
43	1,660	328,9	
44	1,690	334,8	
45*	1,720	340,8	
*Suma pre 45 rokov je uvedená ako posledná, ale nejde o maximálnu sumu minimálneho dôchodku, pretože pre získaných 46 rokov dôchodkového poistenia bude zodpovedať 1,75 násobku životného minima atď.